techiaith/cofnodycynulliad_en-cy huggingface dataset:
English: I'd agree with your assessment, First Minister; there is some light at the end of the tunnel with some of the numbers that are moving in the right direction now, but we still have a very long, long way to go with this pandemic, and it is right that we adhere to the restrictions and we do all we can as we go into the spring. What concerns me greatly is when Government Ministers make commitments during this pandemic, such as those the environment Minister has made throughout the pandemic - on seven occasions in the Plenary. Back to 7 May last year, when talking about nitrate vulnerable zones, she said she would not be bringing them forward while we're in the current pandemic period. On 16 September, she said: 'What I have committed to is not bringing them forward whilst we're in the middle of a COVID-19 pandemic.' On seven occasions she said that she would not bring the NVZ regulations forward for adoption here in Wales, and last week she issued a statement where she contradicted herself and said she was implementing these NVZ regulations as of 1 April. Would you personally intervene, First Minister, remind the Minister of the commitments that she's made to farmers and the rural economy and to the people of Wales by her comments on the floor of the Plenary, and withhold introducing these regulations until the pandemic is clearly confirmed as being at an end and preparations can be in place to adopt these regulations, if they are approved by the Assembly?
Welsh: Byddwn yn cytuno â'ch asesiad, Prif Weinidog; mae rhywfaint o oleuni ym mhen draw'r twnnel gyda rhai o'r rhifau sy'n symud i'r cyfeiriad iawn erbyn hyn, ond mae gennym ni ffordd faith iawn o hyd i fynd gyda'r pandemig hwn, ac mae'n iawn ein bod ni'n cadw at y cyfyngiadau a'n bod ni'n gwneud popeth o fewn ein gallu wrth i ni fynd i mewn i'r gwanwyn. Yr hyn sy'n fy mhoeni i'n fawr yw pan fydd Gweinidogion y Llywodraeth yn gwneud ymrwymiadau yn ystod y pandemig hwn, fel y rhai y mae Gweinidog yr amgylchedd wedi eu gwneud drwy gydol y pandemig - saith gwaith yn y Cyfarfod Llawn. Yn ôl i 7 Mai y llynedd, wrth sôn am barthau perygl nitradau, dywedodd hi na fyddai'n eu cyflwyno tra byddwn ni yn y cyfnod pandemig presennol. Ar 16 Medi, dywedodd: 'Rwyf wedi ymrwymo i beidio â'u cyflwyno tra ein bod ni yng nghanol pandemig COVID-19.' Ar saith achlysur dywedodd hi na fyddai'n cyflwyno'r rheoliadau Parth Perygl Nitradau i'w mabwysiadu yma yng Nghymru, a chyhoeddodd ddatganiad yr wythnos diwethaf pryd y gwnaeth hi wrth-ddweud ei hun gan ddweud ei bod hi'n gweithredu'r rheoliadau Parth Perygl Nitradau hyn ar 1 Ebrill. A wnewch chi ymyrryd yn bersonol, Prif Weinidog, atgoffa'r Gweinidog o'r ymrwymiadau y mae hi wedi eu gwneud i ffermwyr a'r economi wledig ac i bobl Cymru drwy ei sylwadau ar lawr y Cyfarfod Llawn, a pheidio â chyflwyno'r rheoliadau tan y cadarnheir bod y pandemig ar ben ac y gall paratoadau fod ar waith i fabwysiadu'r rheoliadau hyn, os cânt eu cymeradwyo gan y Cynulliad?
English: I won't be doing that, Llywydd. We have waited before introducing the regulations until, as I set out in my answer to the first question from Andrew R.T. Davies, the fact that we are moving into, we hope, more benign times as far as the virus is concerned. The need to put control on agricultural pollution in Wales is urgent - three incidents on average every week in each of the last three years. Over 90 per cent of ammonia emissions in Wales are from agriculture. The level of pollution incidents in the agriculture sphere is damaging the reputation of farmers, damaging our environment and damaging the ability of that industry in the longer run to trade with other parts of the world, given that the strength of our industry is the quality of the produce that it delivers. Now is the right time to do this, and delay would not be in the interests of the industry. The implementation of the regulations will be done sensitively, they'll be done alongside the industry, but further delay is neither environmentally, economically or in reputational terms to the advantage of the industry.
Welsh: Fydda i ddim yn gwneud hynny, Llywydd. Rydym ni wedi aros cyn cyflwyno'r rheoliadau tan, fel y nodais yn fy ateb i'r cwestiwn cyntaf gan Andrew R.T. Davies, y ffaith ein bod ni'n symud i gyfnod mwy hynaws, gobeithio, o ran y feirws. Mae'r angen i gyflwyno rheolaethau ar lygredd amaethyddol yng Nghymru yn fater brys - tri digwyddiad ar gyfartaledd bob wythnos ym mhob un o'r tair blynedd diwethaf. Mae dros 90 y cant o allyriadau amonia yng Nghymru yn dod o amaethyddiaeth. Mae lefel y digwyddiadau llygredd yn y maes amaethyddol yn niweidio enw da ffermwyr, yn niweidio ein hamgylchedd ac yn niweidio gallu'r diwydiant hwnnw yn y tymor hwy i fasnachu â rhannau eraill o'r byd, o gofio mai cryfder ein diwydiant yw ansawdd y cynnyrch y mae'n ei ddarparu. Nawr yw'r adeg iawn i wneud hyn, ac ni fyddai oedi er lles pennaf y diwydiant. Bydd gweithredu'r rheoliadau yn cael ei wneud mewn modd sensitif, bydd yn cael ei wneud ochr yn ochr â'r diwydiant, ond nid yw oedi pellach o fantais i'r diwydiant o safbwynt amgylcheddol, economaidd nac o ran enw da.
English: With respect, First Minister, I'd agree with you that one pollution incident is one too many, and as someone who is involved in the agriculture industry, I want to see an industry that has as clean a bill of health as possible. But I go back to the point that I've said to you; I've offered you examples where the Minister is on the record as saying that these NVZ regulations would not be introduced while the pandemic was in existence - not once, not twice, but seven times in response to questions in the Plenary that I have a direct record of here. You say that 'When we make a promise, we know in the Labour party that we have to keep it.' I would suggest that when a Minister of your Government makes such a commitment on the floor of the Plenary, that is a promise, and this promise is being broken. There is no dispute about pressing down on pollution incidents and making sure we bear down on the people who break the regulations, but when the Minister's made such a commitment, and you have made such a statement that when the Labour party makes a promise it has to keep it, surely these promises have to be kept, and we have to come to the end of the pandemic before these regulations are implemented.
Welsh: Gyda pharch, Prif Weinidog, byddwn yn cytuno â chi bod un digwyddiad llygredd yn ormod, ac fel rhywun sy'n ymwneud â'r diwydiant amaethyddol, rwyf i eisiau gweld diwydiant sydd mor lân â phosibl. Ond rwyf am fynd yn ôl at y pwynt yr wyf i wedi ei ddweud wrthych chi; rwyf i wedi cynnig enghreifftiau i chi lle mae'r Gweinidog wedi dweud ar goedd na fyddai'r rheoliadau Parth Perygl Nitradau hyn yn cael eu cyflwyno tra bod y pandemig yn bodoli - nid unwaith, nid dwywaith, ond saith gwaith mewn ymateb i gwestiynau yn y Cyfarfod Llawn y mae gen i gofnod uniongyrchol ohonyn nhw yn y fan yma. Rydych chi'n dweud Pan fyddwn ni'n gwneud addewid, rydym ni'n gwybod yn y blaid Lafur bod yn rhaid i ni ei gadw. Byddwn yn awgrymu, pan fydd un o Weinidogion eich Llywodraeth yn gwneud ymrwymiad o'r fath ar lawr y Cyfarfod Llawn, bod hynny yn addewid, ac mae'r addewid hwn yn cael ei dorri. Nid oes unrhyw ddadl ynglŷn â gostwng nifer yr achosion o lygredd a gwneud yn siŵr ein bod ni'n cosbi'r bobl sy'n torri'r rheoliadau, ond pan fo'r Gweinidog wedi gwneud ymrwymiad o'r fath, a'ch bod chi wedi gwneud datganiad o'r fath pan fydd y blaid Lafur yn gwneud addewid, bod yn rhaid iddi ei gadw, does bosib nad oes yn rhaid cadw'r addewidion hyn, ac mae'n rhaid i ni gyrraedd diwedd y pandemig cyn i'r rheoliadau hyn gael eu gweithredu.
English: The promise that my party makes is that we will deal with agricultural pollution here in Wales. We have reached the point where I believe, and the Minister believes, that we can put these regulations before the Senedd. We can do so confident that we have worked hard with the industry, and that when it comes to implementing the regulations, we will do that alongside those many, many farmers in Wales who already comply with regulations, who don't pollute our natural environment, and who are let down by those who do. If these were entirely isolated incidents, or even if the incidents were falling, I'd have more sympathy with that the Member has said. In fact, we have seen no diminution in the rate of agricultural pollution. We don't just see one, we see three every single week, week in, week out, year in, year out, here in Wales, in a way that damages the industry and damages the environment that belongs to us all. That is why we will bring forward the regulations. That is the spirit in which we will approach it and we are doing the right thing by the industry and by Wales.
Welsh: Yr addewid y mae fy mhlaid yn ei wneud yw y byddwn ni'n ymdrin â llygredd amaethyddol yma yng Nghymru. Rydym ni wedi cyrraedd y pwynt pan yr wyf i'n credu, ac mae'r Gweinidog yn credu, y gallwn ni roi'r rheoliadau hyn gerbron y Senedd. Gallwn wneud hynny yn ffyddiog ein bod ni wedi gweithio yn galed gyda'r diwydiant, a phan ddaw'n fater o weithredu'r rheoliadau, byddwn yn gwneud hynny ochr yn ochr â'r nifer fawr hynny o ffermwyr yng Nghymru sydd eisoes yn cydymffurfio â rheoliadau, nad ydyn nhw'n llygru ein hamgylchedd naturiol, ac sy'n cael eu siomi gan y rhai sy'n gwneud hynny. Pe byddai'r rhain yn ddigwyddiadau cwbl ynysig, neu hyd yn oed pe byddai nifer y digwyddiadau yn gostwng, byddwn yn cydymdeimlo yn fwy â'r hyn y mae'r Aelod wedi ei ddweud. Mewn gwirionedd, nid ydym ni wedi gweld unrhyw leihad yng nghyfradd y llygredd amaethyddol. Nid dim ond un yr ydym ni'n ei weld, rydym ni'n gweld tri bob wythnos, wythnos ar ôl wythnos, flwyddyn ar ôl blwyddyn, yma yng Nghymru, mewn ffordd sy'n niweidio'r diwydiant ac yn niweidio'r amgylchedd sy'n perthyn i bob un ohonom ni. Dyna pam y byddwn ni'n cyflwyno'r rheoliadau. Dyna'r ysbryd y byddwn ni'n mynd i'r afael â'r mater ynddo ac rydym ni'n gwneud y peth iawn ar ran y diwydiant ac ar ran Cymru.
English: First Minister, the Scottish Government is providing £90 million in extra funding to councils to enable them to freeze council tax next year, offsetting what would have been, on average, a 3 per cent increase. It would cost around £100 million to allow Welsh councils to freeze council tax next year and offset the average 4.8 per cent rise that we saw last year. At this time of great financial uncertainty, are you attracted by the argument of, and following Scotland's lead in, at the same time protecting vital, local services, but also protecting family budgets at such a difficult time? Would you be in a better position to do so if you were able to convince Westminster to allow greater flexibility in carrying unspent money forward to next year?
Welsh: Prif Weinidog, mae Llywodraeth yr Alban yn darparu £90 miliwn o gyllid ychwanegol i gynghorau i'w caniatáu i rewi'r dreth gyngor y flwyddyn nesaf, gan wrthbwyso'r hyn a fyddai, ar gyfartaledd, wedi bod yn gynnydd o 3 y cant. Byddai'n costio tua £100 miliwn i ganiatáu i gynghorau Cymru rewi'r dreth gyngor y flwyddyn nesaf a gwrthbwyso'r cynnydd cyfartalog o 4.8 y cant a welsom y llynedd. Ar yr adeg hon o ansicrwydd ariannol mawr, a ydych chi'n cael eich denu gan ddadl o ddiogelu gwasanaethau lleol hanfodol, ond hefyd diogelu cyllidebau teuluoedd ar adeg mor anodd, gan ddilyn esiampl yr Alban? A fyddech chi mewn gwell sefyllfa i wneud hynny pe gallech chi argyhoeddi San Steffan i ganiatáu mwy o hyblygrwydd trwy gario arian nad yw'n cael ei wario ymlaen i'r flwyddyn nesaf?
English: Of course I see the attraction of what has been proposed for Scotland, but it's £100 million, as the Member has mentioned. Week after week, he puts to me propositions for spending that cost tens or hundreds of millions of pounds. What we have in Wales is the council tax benefit scheme, a unique scheme in Wales, in which we topped up as a Welsh Government the £220 million that we were provided with by the Westminster Government when, against our wishes, devolution of council tax benefit was carried out. We've added fresh Government money to that this year - another £5.4 million, I think - to make sure that that scheme can go on being operated. Over 300,000 families in Wales benefit from it, the vast bulk of them paying no council tax at all. That is a way, I think, of protecting those people who most need protection against rising bills at times of restraint, while requiring others of us to make a contribution that we can better make to sustain public services here in Wales. So, we have our own way of doing it, and I think it has many advantages. As to Mr Price's final point, I do agree with him there. We have asked the UK Government, as has the Government in Scotland and the Northern Ireland Executive, for simple flexibilities to allow us to manage end-of-year expenditure in this extraordinary time. Sadly, we don't appear to be gaining any traction with them.
Welsh: Wrth gwrs fy mod i'n gweld atyniad yr hyn a gynigiwyd ar gyfer yr Alban, ond mae'n £100 miliwn, fel y mae'r Aelod wedi ei grybwyll. Wythnos ar ôl wythnos, mae'n cyflwyno cynigion i mi ar gyfer gwario sy'n costio degau neu gannoedd o filiynau o bunnoedd. Yr hyn sydd gennym ni yng Nghymru yw cynllun budd-dal y dreth gyngor, cynllun unigryw yng Nghymru, yr ychwanegwyd ato gennym ni fel Llywodraeth Cymru y tu draw i'r £220 miliwn a ddarparwyd i ni gan Lywodraeth San Steffan pan, yn groes i'n dymuniadau, y datganolwyd budd-dal y dreth gyngor. Rydym ni wedi ychwanegu arian newydd gan y Llywodraeth at hynny eleni - £5.4 miliwn arall, rwy'n credu - i wneud yn siŵr y gall y cynllun hwnnw barhau i gael ei weithredu. Mae dros 300,000 o deuluoedd yng Nghymru yn elwa arno, y mwyafrif llethol ohonyn nhw yn talu dim treth gyngor o gwbl. Mae honno'n ffordd, rwy'n credu, o amddiffyn y bobl hynny y mae angen eu hamddiffyn fwyaf rhag biliau cynyddol mewn cyfnod o ataliaeth, gan ei gwneud yn ofynnol i eraill yn ein plith wneud cyfraniad y mae'n haws i ni ei wneud i gynnal gwasanaethau cyhoeddus yma yng Nghymru. Felly, mae gennym ni ein ffordd ein hunain o wneud hyn, ac rwy'n credu bod llawer o fanteision iddi. O ran pwynt olaf Mr Price, rwy'n cytuno ag ef yn hynny o beth. Rydym ni wedi gofyn i Lywodraeth y DU, fel y gwnaeth y Llywodraeth yn yr Alban a Gweithrediaeth Gogledd Iwerddon, am hyblygrwydd syml i ganiatáu i ni reoli gwariant diwedd blwyddyn yn y cyfnod eithriadol hwn. Yn anffodus, nid yw'n ymddangos ein bod ni'n cael unrhyw lwyddiant gyda nhw.
English: Obviously, the additional £5.5 million increase to the council tax reduction scheme that you referred to, First Minister, is welcome, but it's lower than the increase in council tax arrears, and the people who are most likely to have gone into arrears are those affected by coronavirus, households with children, people with disabilities. Freezing council tax is a short-term measure, though I'm sure it would be very welcome to many of those families; the longer term solution is to reform what the Institute for Fiscal Studies has called an out-of-date, regressive and distortionary council tax system. Why have you allowed this unfair system to persist for so long?
Welsh: Yn amlwg, mae'r cynnydd ychwanegol o £5.5 miliwn i gynllun gostyngiadau'r dreth gyngor y cyfeiriasoch ato, Prif Weinidog, i'w groesawu, ond mae'n is na'r cynnydd i ôl-ddyledion y dreth gyngor, a'r bobl sydd fwyaf tebygol o fod wedi mynd i ôl-ddyledion yw'r rhai y mae'r coronafeirws wedi effeithio arnyn nhw, aelwydydd â phlant, pobl ag anableddau. Mae rhewi'r dreth gyngor yn fesur tymor byr, er fy mod i'n siŵr y byddai croeso mawr iddo gan lawer o'r teuluoedd hynny; yr ateb tymor hwy yw diwygio'r hyn y mae'r Sefydliad Astudiaethau Cyllid wedi ei alw yn system dreth gyngor hen, atchweliadol ac afluniol. Pam ydych chi wedi caniatáu i'r system annheg hon barhau cyhyd?
English: I agree that the system needs reform. The report that the Member quotes is part of the research that this Government has commissioned into the current system to give us proposals as to how it might be reformed. There are very important choices, challenging choices, for anybody who wishes to bring about reform in the current system to grapple with, whether - and this is what the IFS report is primarily about - we should take some radical action to make the current system of council tax fairer and more progressive, including a rebanding exercise, or whether it is better to think of a different system altogether. Very significant work has gone on over the last few years through the Welsh Government to look at whether land value taxation would offer a better model altogether, even than a reformed council tax system drawing on the work of the IFS. So, this Government has been on the case of reform here throughout this Senedd term, making sure that there are practical proposals that can be implemented if a mandate for that is secured at the forthcoming Senedd elections.
Welsh: Rwy'n cytuno bod angen diwygio'r system. Mae'r adroddiad y mae'r Aelod yn ei ddyfynnu yn rhan o'r gwaith ymchwil y mae'r Llywodraeth hon wedi ei gomisiynu i'r system bresennol i roi cynigion i ni ynghylch sut y gellid ei diwygio. Ceir dewisiadau pwysig iawn, dewisiadau anodd, i unrhyw un sy'n dymuno cyflwyno diwygiadau yn y system bresennol i fynd i'r afael â nhw pa un a ddylem ni - a dyma ddiben adroddiad yr IFS yn bennaf - gymryd camau radical i wneud y system bresennol o dreth gyngor yn decach ac yn fwy blaengar, gan gynnwys ymarfer ailfandio, neu pa un a yw hi'n well meddwl am wahanol system yn gyfan gwbl. Mae gwaith sylweddol iawn wedi ei wneud dros y blynyddoedd diwethaf drwy Lywodraeth Cymru i ystyried a fyddai trethiant gwerth tir yn cynnig gwell model yn gyfan gwbl, hyd yn oed na system dreth gyngor ddiwygiedig sy'n manteisio ar waith yr IFS. Felly, mae'r Llywodraeth hon wedi bod ar drywydd diwygio yma drwy gydol tymor y Senedd hon, gan wneud yn siŵr bod cynigion ymarferol y gellir eu gweithredu os sicrheir mandad ar gyfer hynny yn etholiadau'r Senedd eleni.
English: You and I have talked about this very issue before, but the question is, of course, what are we going to do now. What we would do in Government is to undertake to revalue more regularly and ensure that the council tax system is more proportional to the value of properties. We know in Blaenau Gwent, for example, we've seen the value of properties increase more than twice as much compared to Wrexham, and properties are increasingly arbitrary in terms of the difference in taxation. And we expect our proposals - . Under our proposals, 20 per cent of households in the bottom fifth of income distribution would see their council tax fall by more than £200, and the IFS report that you referred to shows that that would mean an average bill falling in somewhere like Merthyr Tydfil by £160. That's the medium-term solution. The longer term answer, as you say, absolutely is to replace it with an entirely fairer system related to land value. First Minister, where are you in terms of the medium and long-term vision?
Welsh: Rydych chi a minnau wedi trafod yr union fater hwn o'r blaen, ond y cwestiwn, wrth gwrs, yw beth yr ydym ni'n mynd i'w wneud nawr. Yr hyn y byddem ni'n ei wneud mewn Llywodraeth yw ymrwymo i ailbrisio yn fwy rheolaidd a sicrhau bod system y dreth gyngor yn fwy cymesur â gwerth eiddo. Rydym ni'n gwybod ym Mlaenau Gwent, er enghraifft, ein bod ni wedi gweld gwerth eiddo yn cynyddu fwy na dwywaith cymaint o'i gymharu â Wrecsam, ac mae eiddo yn gynyddol fympwyol o ran y gwahaniaeth mewn trethiant. Ac rydym ni'n disgwyl i'n cynigion - . O dan ein cynigion ni, byddai treth gyngor 20 y cant o aelwydydd yn y pumed isaf o ddosbarthiad incwm yn gostwng gan fwy na £200, ac mae adroddiad yr IFS y cyfeiriasoch ato yn dangos y byddai hynny yn golygu bod bil cyfartalog yn gostwng gan £160 yn rhywle fel Merthyr Tudful. Dyna'r ateb tymor canolig. Yr ateb tymor hwy, fel y dywedwch, yn sicr yw cyflwyno system gwbl decach yn ei lle sy'n gysylltiedig â gwerth tir. Prif Weinidog, ble ydych chi o ran y weledigaeth tymor canolig a hirdymor?
English: Well, I thank the Member for that question and I look forward to going on discussing these matters with him, because they are genuinely serious and they're genuinely challenging in a policy sense. I am attracted not just to regular revaluation but rolling revaluation, in which it would be possible to have a register that is kept up to date all the time so that you don't get the distortions that we see when revaluations are postponed over many years. That will require a different relationship with the Valuation Office Agency, and quite possibly a separate valuation system for Wales, where we're not reliant on the current arrangements. The Member quotes the figures from the IFS report about what revaluation and other reforms might mean for people at the bottom end of the income scale, but he doesn't quote the fact that, for people at the top end of the property valuations, that could mean thousands of pounds in additional bills every year. And not everybody who lives in a big house, as he knows, is somebody with a big income. So, there will be a need for very considerable transition arrangements to be put in place in order to protect those who would be adversely affected and don't have incomes to fall back on; albeit that they're asset rich, they're cash poor. So, it will be more complicated than headlines that say that some parts of Wales will be better off, because the system will have to be navigated through in a way that is fair to everybody, and it will not be as simple, I'm afraid, as some of the slogans will suggest.
Welsh: Wel, diolchaf i'r Aelod am y cwestiwn yna ac edrychaf ymlaen at barhau i drafod y materion hyn gydag ef, oherwydd eu bod nhw'n wirioneddol ddifrifol ac yn wirioneddol heriol o safbwynt polisi. Rwy'n cael fy nenu nid yn unig at ailbrisio rheolaidd ond ailbrisio treigl, lle byddai'n bosibl cael cofrestr sy'n cael ei diweddaru drwy'r amser fel na fyddwch chi'n cael yr ystumiadau yr ydym ni'n eu gweld pan fydd ailbrisiadau yn cael eu gohirio dros flynyddoedd lawer. Bydd hynny yn gofyn am wahanol berthynas ag Asiantaeth y Swyddfa Brisio, ac o bosibl system brisio ar wahân i Gymru, lle nad ydym ni'n dibynnu ar y trefniadau presennol. Mae'r Aelod yn dyfynnu'r ffigurau o adroddiad yr IFS am yr hyn y gallai ailbrisio a diwygiadau eraill ei olygu i bobl ar waelod y raddfa incwm, ond nid yw'n dyfynnu'r ffaith y gallai hynny, i bobl ar ben uchaf y prisiadau eiddo, olygu miloedd o bunnoedd mewn biliau ychwanegol bob blwyddyn. Ac nid yw pawb sy'n byw mewn tŷ mawr, fel y mae'n gwybod, yw rhywun sydd ag incwm mawr. Felly, bydd angen rhoi trefniadau pontio sylweddol iawn ar waith er mwyn amddiffyn y rhai a fyddai'n cael eu heffeithio yn andwyol ac nad oes ganddyn nhw incwm wrth gefn; er eu bod nhw'n gyfoethog o ran asedau, maen nhw'n dlawd o ran arian parod. Felly, bydd yn fwy cymhleth na phenawdau sy'n dweud y bydd rhai rhannau o Gymru yn well eu byd, oherwydd bydd yn rhaid llywio'r system drwodd mewn modd sy'n deg i bawb, ac ni fydd mor syml, mae arnaf ofn, ag y bydd rhai o'r sloganau yn ei awgrymu.
English: Thank you, Llywydd. Population predictions are one of a range of data used to underpin the local government settlement formula. The largest drivers of service expenditure are population levels, deprivation levels and sparsity.
Welsh: Diolch yn fawr, Llywydd. Amcanestyniadau poblogaeth yw un o amrywiaeth o ddata sy'n cael eu defnyddio fel sail i fformiwla setliad llywodraeth leol. Y prif ffactor sy'n llywio gwariant gwasanaeth yw lefelau poblogaeth, lefelau amddifadedd a thrwch poblogaeth.